- Այս դեպքում, եկեք ես մեղադրեմ համալսարանին: Գոյություն ունի էրգոնոմիկա գիտությունը, որը լուծում է այդ բոլոր խնդիրները: Մենք էրգոնոմիկա անցնում ենք միայն բարձր կուրսերում, շաբաթական մեկ անգամ ու երբեք դրան լուրջ չենք վերաբերվում: Ցանկացած ճարտարապետի ու դիզայների համար էրգոնոմիկան պետք է լինի Աստվածաշնչի նման մի բան: Ճարտարապետությունն ու դիզայնը միջավայր է մարդու համար, որը պետք է հարմար լինի: Ինտերիերը հաշմանդամություն ունեցող անձանց համար հարմարավետ դարձնելն ավելի բարդ է: Բայց ոչ թե ֆինանսապես, այլ այնքանով, որ ունես պատրաստի միջավայր, որի մեջ ստեղծում ես ինտերիեր, խանգարող հանգամանքներն ավելի շատ են: